# Službeni list C 22A/23.

| | ISSN 1977-1088 |
| --- | --- |
| Službeni list
  Europske unije | C 22A |
| | |
| Hrvatsko izdanje | Informacije i objave | Svezak 58.23. siječnja 2015. |

ISSN 1977-1088

Službeni list

Europske unije

C 22A

Hrvatsko izdanje

Informacije i objave

Svezak 58.23. siječnja 2015.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2015/C 022A/01 | Oglas za slobodno radno mjesto direktora Europskog centra za praćenje droga i ovisnosti o drogama (EMCDDA) u Lisabonu (Privremeno osoblje – razred AD 14) — COM/2015/20002 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2015/C 022A/01

Oglas za slobodno radno mjesto direktora Europskog centra za praćenje droga i ovisnosti o drogama (EMCDDA) u Lisabonu (Privremeno osoblje – razred AD 14) — COM/2015/20002

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 23.1.2015 | HR | Službeni list Europske unije | CA 22/1 |
| --- | --- | --- | --- |

23.1.2015

HR

Službeni list Europske unije

CA 22/1

---

Oglas za slobodno radno mjesto direktora Europskog centra za praćenje droga i ovisnosti o drogama (EMCDDA) u Lisabonu

(Privremeno osoblje – razred AD 14)

COM/2015/20002

(2015/C 022 A/01)

O nama

Europski centar za praćenje droga i ovisnosti o drogama (dalje u tekstu „Centar”) tijelo je Europske unije koje ima pravnu osobnost, a uspostavljeno je Uredbom (EEZ) br. 302/93 (1), preinačenom u Uredbu (EZ) br. 1920/2006 Europskog parlamenta i Vijeća (2) (dalje u tekstu „Uredba”).

U skladu s člankom 1. stavkom 2. Uredbe, cilj je Centra „pružanje [...] Zajednici i njezinim državama članicama činjeničnih, objektivnih, pouzdanih i usporedivih informacija na europskoj razini o drogama i ovisnosti o drogama te njihovim posljedicama”. Informacije koje pruža Centar pomažu kreatorima politika u donošenju odluka utemeljenih na činjenicama u području politike EU-a za borbu protiv droga.

Zadaće Centra uključuju prikupljanje i analizu postojećih podataka, poboljšanje metoda usporedbe podataka, širenje podataka te suradnju s europskim i međunarodnim tijelima i organizacijama te s trećim zemljama.

Centar kreatorima politika omogućuje raspolaganje podacima na temelju kojih mogu razvijati i provoditi politike u području borbe protiv droga koje se temelje na dokazima u skladu s uravnoteženim pristupom Strategije EU-a za borbu protiv droga (2013.–2020.) (3), koja je usredotočena na smanjivanje njihove ponude i potražnje. Aktivnosti Centra usredotočene su na sljedeća prioritetna područja:

| — | praćenje problematike droga, osobito uporabom epidemioloških i drugih pokazatelja te praćenje novih trendova, posebice istodobno uzimanje više vrsta droga, |
| --- | --- |

—

praćenje problematike droga, osobito uporabom epidemioloških i drugih pokazatelja te praćenje novih trendova, posebice istodobno uzimanje više vrsta droga,

| — | praćenje rješenja primijenjenih na probleme povezane s drogama; pružanje informacija o najboljoj praksi u državama članicama EU-a i olakšavanje razmjene tih informacija, |
| --- | --- |

—

praćenje rješenja primijenjenih na probleme povezane s drogama; pružanje informacija o najboljoj praksi u državama članicama EU-a i olakšavanje razmjene tih informacija,

| — | procjena rizika novih psihoaktivnih tvari i održavanje sustava za brzo informiranje o uporabi tih tvari i o novim načinima uporabe postojećih psihoaktivnih tvari, |
| --- | --- |

—

procjena rizika novih psihoaktivnih tvari i održavanje sustava za brzo informiranje o uporabi tih tvari i o novim načinima uporabe postojećih psihoaktivnih tvari,

| — | razvijanje alata i instrumenata kojima će se državama članicama pomoći u praćenju i ocjenjivanju njihovih politika u području borbe protiv droga, a Komisiji olakšati nadzor i ocjenu stanja u EU-u povezanog s drogama. |
| --- | --- |

—

razvijanje alata i instrumenata kojima će se državama članicama pomoći u praćenju i ocjenjivanju njihovih politika u području borbe protiv droga, a Komisiji olakšati nadzor i ocjenu stanja u EU-u povezanog s drogama.

Centar je otvoren i za treće zemlje koje su sklopile sporazum o sudjelovanju u njegovu radu (dosad su to učinile Norveška i Turska). Centar surađuje s relevantnim međunarodnim organizacijama i drugim, osobito europskim, vladinim i nevladinim tijelima nadležnima u području borbe protiv droga.

Sjedište Centra nalazi se u Lisabonu (Portugal). Centar je u 2014. primio subvenciju Unije u iznosu od 1 4 7 93  959 EUR (njegov ukupni proračun iznosi 1 5 1 86  136 EUR, uključujući doprinos Norveške), a u njemu je zaposleno oko 100 osoba.

Dodatne informacije o Centru dostupne su na web-mjestu: www.emcdda.europa.eu

Opis radnog mjesta

Direktor upravlja Centrom, njegov je zakonski zastupnik i osoba koja ga predstavlja u javnosti. Neovisan je u obavljanju svojih dužnosti i za svoje postupke odgovara upravnom odboru, koji čine po jedan predstavnik svake države članice s pravom glasa, dva predstavnika Europske komisije s pravom glasa i dva predstavnika Europskog parlamenta (neovisni stručnjaci) s pravom glasa te po jedan predstavnik bez prava glasa za svaku treću zemlju koja je sklopila sporazum o sudjelovanju u radu Centra.

Ne dovodeći u pitanje ovlasti upravnog odbora, direktor snosi punu odgovornost za zadaće povjerene Centru; odgovoran je i za dostavljanje svih podataka potrebnih Europskom parlamentu za postupak davanja razrješnice za pojedinu financijsku godinu te za zaključenje poslovnih knjiga radi izvršenja proračuna.

Direktor je odgovoran za uspostavljanje administrativnih, operativnih i financijskih mjera nužnih za pravilno funkcioniranje Centra te za upravljanje njima, uključujući zapošljavanje osoblja.

Direktor je osobito odgovoran za sljedeće:

| — | razvoj i ostvarenje ciljeva Centra u skladu s njegovom misijom, |
| --- | --- |

—

razvoj i ostvarenje ciljeva Centra u skladu s njegovom misijom,

| — | osiguranje djelovanja i obavljanja zadaća Centra u skladu s Uredbom o osnivanju, |
| --- | --- |

—

osiguranje djelovanja i obavljanja zadaća Centra u skladu s Uredbom o osnivanju,

| — | osiguranje obavljanja svakodnevnih administrativnih poslova Centra i upravljanja njime, |
| --- | --- |

—

osiguranje obavljanja svakodnevnih administrativnih poslova Centra i upravljanja njime,

| — | pripremu godišnjih i trogodišnjih programa rada Centra, |
| --- | --- |

—

pripremu godišnjih i trogodišnjih programa rada Centra,

| — | pripremu i provedbu odluka i programa koje donosi upravni odbor, |
| --- | --- |

—

pripremu i provedbu odluka i programa koje donosi upravni odbor,

| — | izradu nacrta projekcije prihoda i rashoda Centra te izvršenje proračuna Centra u skladu s načelima dobrog financijskog upravljanja, |
| --- | --- |

—

izradu nacrta projekcije prihoda i rashoda Centra te izvršenje proračuna Centra u skladu s načelima dobrog financijskog upravljanja,

| — | izradu i objavljivanje izvješća predviđenih Uredbom, |
| --- | --- |

—

izradu i objavljivanje izvješća predviđenih Uredbom,

| — | upravljanje svim pitanjima koja se odnose na osoblje, a osobito izvršavanje ovlasti prenesenih na tijelo za imenovanje, |
| --- | --- |

—

upravljanje svim pitanjima koja se odnose na osoblje, a osobito izvršavanje ovlasti prenesenih na tijelo za imenovanje,

| — | određivanje organizacijske strukture Centra i podnošenje te strukture upravnom odboru na odobrenje, |
| --- | --- |

—

određivanje organizacijske strukture Centra i podnošenje te strukture upravnom odboru na odobrenje,

| — | redovito ocjenjivanje rada Centra, |
| --- | --- |

—

redovito ocjenjivanje rada Centra,

| — | razvoj i održavanje dobrih odnosa s nadležnim tijelima Portugala kao zemlje domaćina. |
| --- | --- |

—

razvoj i održavanje dobrih odnosa s nadležnim tijelima Portugala kao zemlje domaćina.

Dodatne informacije dostupne su u tekstu Uredbe.

Traženi profil

Kandidati moraju imati sljedeće kvalifikacije:

| — | solidno profesionalno iskustvo u području politike za borbu protiv droga i drugim područjima relevantnima za misiju i aktivnosti Centra, u idealnom slučaju stečeno u nacionalnom, europskom ili međunarodnom kontekstu, |
| --- | --- |

—

solidno profesionalno iskustvo u području politike za borbu protiv droga i drugim područjima relevantnima za misiju i aktivnosti Centra, u idealnom slučaju stečeno u nacionalnom, europskom ili međunarodnom kontekstu,

| — | solidne i dokazane administrativne i rukovoditeljske vještine, a osobito iskustvo u upravljanju proračunom te financijskim i ljudskim resursima stečeno u nacionalnom, europskom ili međunarodnom kontekstu, |
| --- | --- |

—

solidne i dokazane administrativne i rukovoditeljske vještine, a osobito iskustvo u upravljanju proračunom te financijskim i ljudskim resursima stečeno u nacionalnom, europskom ili međunarodnom kontekstu,

| — | sposobnost razvoja ukupne vizije za provedbu strateških ciljeva Agencije, a koja je usmjerena prema budućnosti, |
| --- | --- |

—

sposobnost razvoja ukupne vizije za provedbu strateških ciljeva Agencije, a koja je usmjerena prema budućnosti,

| — | izvrsne vještine donošenja odluka, organizacijske i pregovaračke vještine, |
| --- | --- |

—

izvrsne vještine donošenja odluka, organizacijske i pregovaračke vještine,

| — | sposobnost dobrog prosuđivanja i dokazanu sposobnost upravljanja velikim kolektivima na strateškoj i internoj razini, |
| --- | --- |

—

sposobnost dobrog prosuđivanja i dokazanu sposobnost upravljanja velikim kolektivima na strateškoj i internoj razini,

| — | sposobnost vođenja, motiviranja i razvijanja višedisciplinarnog tima u europskom, višekulturnom i višejezičnom okruženju, |
| --- | --- |

—

sposobnost vođenja, motiviranja i razvijanja višedisciplinarnog tima u europskom, višekulturnom i višejezičnom okruženju,

| — | temeljito razumijevanje i dokazano poznavanje konteksta EU-a, institucija EU-a i postupaka donošenja odluka te interakcije nacionalnih administracija s institucijama EU-a, |
| --- | --- |

—

temeljito razumijevanje i dokazano poznavanje konteksta EU-a, institucija EU-a i postupaka donošenja odluka te interakcije nacionalnih administracija s institucijama EU-a,

| — | dokazanu sposobnost učinkovitog i tečnog komuniciranja na svim razinama, na transparentan i otvoren način, s javnošću i dionicima (europskim, međunarodnim, nacionalnim i lokalnim nadležnim tijelima, međunarodnim organizacijama itd.). |
| --- | --- |

—

dokazanu sposobnost učinkovitog i tečnog komuniciranja na svim razinama, na transparentan i otvoren način, s javnošću i dionicima (europskim, međunarodnim, nacionalnim i lokalnim nadležnim tijelima, međunarodnim organizacijama itd.).

Uvjeti koje kandidati moraju ispunjivati

Kandidati koji se uzimaju u obzir u postupku odabira moraju do isteka roka za podnošenje prijava ispunjivati sljedeće formalne kriterije:

Državljanstvo: moraju biti državljani jedne od država članica Europske unije.

Sveučilišna diploma: moraju imati

| — | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine, ili |
| --- | --- |

—

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine, ili

| — | stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to jednogodišnje profesionalno iskustvo ne ubraja se u profesionalno iskustvo stečeno nakon završetka studija koje se traži u nastavku). |
| --- | --- |

—

stupanj obrazovanja koji odgovara završenom sveučilišnom studiju, potvrđen diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to jednogodišnje profesionalno iskustvo ne ubraja se u profesionalno iskustvo stečeno nakon završetka studija koje se traži u nastavku).

Profesionalno iskustvo: moraju imati najmanje 15 godina profesionalnog iskustva stečenog nakon stjecanja prethodno navedene tražene akademske kvalifikacije.

Relevantno profesionalno iskustvo: najmanje 5 godina od navedenih 15 godina profesionalnog iskustva mora biti stečeno u području koje je izravno povezano s aktivnostima Centra.

Iskustvo u rukovođenju: najmanje 5 godina od navedenih 15 godina profesionalnog iskustva mora biti iskustvo rukovoditelja visoke razine (4).

Jezici: temeljito poznavanje jednog od službenih jezika Europske unije i zadovoljavajuće poznavanje još jednoga.

Dobna granica: moraju biti u stanju odslužiti puni petogodišnji mandat prije nego što navrše dob za umirovljenje. Kada je riječ o privremenom osoblju Europske unije, za dob za redovito umirovljenje utvrđeno je da nastupa zadnjeg dana u mjesecu u kojem osoba navršava 66 godina.

Neovisnost i izjava o sukobu interesa

Direktor potpisuje izjavu o preuzimanju obveze neovisnog djelovanja u javnom interesu i izjavu o svim interesima za koje se može smatrati da su u sukobu s njegovom neovisnošću. Kandidati u svojoj prijavi moraju potvrditi da su voljni to učiniti.

Odabir i imenovanje

Pokretanje postupka odabira ovisi o raspoloživosti odobrenih sredstava u proračunu Centra i relevantnih radnih mjesta predviđenih planom radnih mjesta.

Za potrebe postupka odabira imenuje se odbor za predodabir. Odbor će na intervju pozvati kandidate čiji profil najbolje zadovoljava specifične zahtjeve za predmetno radno mjesto, a koji su odabrani na temelju svojih sposobnosti u skladu s prethodno navedenim kriterijima. Kandidati koji uđu u uži izbor pozivaju se na intervju sa savjetodavnim odborom za imenovanja Europske komisije (dalje u tekstu „CCA”) i prolaze testiranje koje organiziraju vanjski konzultanti u centru za procjenu kandidata. Kandidati koji uđu u uži izbor u toj fazi pozivaju se na intervju s članovima Komisije nadležnima za predmetno područje.

Nakon tih intervjua Komisija donosi popis uspješnih kandidata koji se prosljeđuje upravnom odboru Centra. Upravni odbor intervjuira kandidate koji su ušli u najuži izbor i među njima bira kandidata. Uključivanje u popis uspješnih kandidata nije jamstvo imenovanja. Kandidati mogu biti pozvani na dodatne intervjue i/ili testiranja.

Prije imenovanja kandidat kojeg odabere upravni odbor poziva se da pred nadležnim odborom ili odborima Europskog parlamenta da izjavu i odgovori na pitanja koja mu postave članovi tih odbora. Nakon te izjave Europski parlament može donijeti mišljenje u kojem izražava svoje stajalište o odabranom kandidatu.

Upravni odbor obavješćuje Europski parlament o načinu na koji je to mišljenje uzeto u obzir. Mišljenje se smatra osobnim i povjerljivim sve do imenovanja kandidata.

Konačnu odluku o imenovanju direktora donosi upravni odbor.

Jednake mogućnosti

Europska komisija primjenjuje politiku jednakih mogućnosti i nediskriminacije u skladu s člankom 1.d Pravilnika o osoblju (5).

Uvjeti zaposlenja

Direktora se imenuje kao člana osoblja Centra, odnosno kao člana privremenog osoblja razreda AD 14 u skladu s člankom 2. točkom (a) Uvjeta zaposlenja ostalih službenika Europske unije (6) na mandat od pet godina koji se može jedanput obnoviti, kako je navedeno u Pravilniku o osoblju.

Mjesto zaposlenja jest Lisabon (Portugal), gdje se nalazi sjedište Centra.

Direktor bi trebao stupiti na dužnost najranije početkom rujna 2015.

Postupak prijave

Prije podnošenja prijave kandidati moraju provjeriti ispunjuju li sve uvjete koji se odnose na kriterije prihvatljivosti, a posebno one koji se odnose na tražene akademske kvalifikacije i profesionalno iskustvo. Neispunjivanje bilo kojeg od tih uvjeta dovodi do automatskog isključivanja kandidata iz postupka odabira.

Ako se žele prijaviti, kandidati to moraju učiniti internetom na web-mjestu:

https://ec.europa.eu/dgs/human-resources/seniormanagementvacancies/

i slijediti ondje dostupne upute koje se odnose na različite faze postupka.

Kandidati moraju na vrijeme ispuniti elektronički obrazac za prijavu (7). Kandidatima preporučujemo da prijavu ne odgađaju do zadnjih nekoliko dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka, pa će ga u cijelosti morati ponoviti. Nakon isteka roka za prijavu unos podataka u elektronički obrazac više nije moguć. Zakašnjele prijave podnesene e-poštom u pravilu se ne prihvaćaju.

Kandidati moraju imati važeću adresu e-pošte. Ta adresa služi za identifikaciju njihove prijave te za slanje obavijesti o tijeku postupka odabira. Kandidati su dužni Europsku komisiju obavijestiti o promjeni adrese e-pošte.

Kako bi dovršili postupak prijave, kandidati moraju učitati svoj životopis u formatu Word ili PDF te u elektronički obrazac prijave unijeti motivacijsko pismo (najviše 8  000 znakova). Životopis i pismo moraju biti napisani na engleskom, francuskom ili njemačkom jeziku.

Po završetku postupka elektroničke prijave na zaslonu će se prikazati referentni broj prijave koji je potrebno zapisati i sačuvati – taj referentni broj kandidati moraju navesti u svoj korespondenciji koja se odnosi na njihovu prijavu. Postupak registracije prijave završen je tek kada kandidat dobije referentni broj prijave. Time se ujedno potvrđuje da su podaci koje je unio registrirani.

Ako kandidat ne dobije registracijski broj, njegova prijava nije registrirana!

Postupak odabira i sva korespondencija između kandidata i odborâ za odabir tijekom tog postupka odvijaju se na engleskom jeziku (8).

Kandidati ne mogu pratiti postupak obrade svoje prijave na internetu. Europska komisija će izravno obavješćivati kandidate o statusu njihove prijave.

Ako se kandidat zbog invalidnosti ne može prijaviti internetom, svoju prijavu (životopis i motivacijsko pismo) može poslati u papirnatom obliku preporučenom poštom
   (9)
  , s time da datum poštanskog pečata ne smije biti kasniji od dana isteka roka za podnošenje prijave. Sva daljnja komunikacija između kandidata i Europske komisije odvijat će se poštom. U tom slučaju kandidat uz životopis i motivacijsko pismo mora priložiti potvrdu o invalidnosti koju je izdalo ovlašteno tijelo. Potrebno je i da na posebnom listu papira navede sve posebne uvjete za koje smatra da bi mu se trebali osigurati kako bi mu se olakšalo sudjelovanje u postupku odabira.

Ako su im potrebne dodatne informacije i/ili u slučaju tehničkih poteškoća, kandidati se mogu obratiti e-poštom na adresu HR-A2-MANAGEMENT-ONLINE@ec.europa.eu

Rok prijave

Rok prijave je 20. veljače 2015. Nakon 12 sati (podne) prema briselskom vremenu elektronička prijava više neće biti moguća.

Važna informacija za kandidate

Kandidate podsjećamo da je rad odborâ za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata.

Zaštita osobnih podataka

Europska komisija tijekom pripremne faze, a poslije Centar, jamče da se osobni podaci kandidata obrađuju na način utvrđen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (10).

---

(1)  SL L 36, 12.2.1993., str. 1.

(2)  SL L 376, 27.12.2006., str. 1.

(3)  SL C 402, 29.12.2012., str. 1.

(4)  U svojem životopisu kandidat za 5 godina rukovoditeljskog iskustva na visokoj razini mora navesti sljedeće: 1. naslov i dužnosti koje je obnašao na rukovoditeljskom položaju, 2. broj podređenih članova osoblja, 3. sredstva kojima je upravljao i 4. broj hijerarhijskih razina iznad i ispod njegove te broj rukovoditelja njegove razine.

(5)  SL L 124, 27.4.2004., str. 1.

(6)  Vidjeti bilješku 5.

(7)  Najkasnije u 12 sati (podne) prema briselskom vremenu 20. veljače 2015.

(8)  Odbori za odabir pobrinut će se da izvorni govornici nemaju neprimjerenu prednost.

(9)  European Commission, Directorate-General for Human Resources and Security, Unit for Executive Staff and CCA Secretariat, COM/2015/20002, SC11 8/30, 1049 Bruxelles/Brussel, BELGIQUE/BELGIË.

(10)  SL L 8, 12.1.2001., str. 1.

---